
Dear Fellow-Dealer, 

The Esperanto-foundation has entrusted us with the 
sole distribution of the new International Esperanto 
coin of 25 Steloj, which is the logical conclusion of 
the previously (1959) issued-set of 1-5-10 Steloj. 

This beautiful silver Crown-Size Proof-coin, which 
will be struck this summer, will cost YOU on!y $ 4.- 
(in this amount are included all costs of shipping 
and insurance). 

Due to the limited number of pieces struck (only 
10.000), we expect a fast sale. Therefore we suggest 
you to order without delay. 

Advertisement at retail-price has already been 
made in Coin VVorld and VVorld Coins. 

In the meantime we remain, 

yours sincerely, 

DUTCH COIN CO. 

J. C. A. LOON 


Distributors: DUTCH COIN COMPANY 

J. C. A. Loon - P. O. Box 4090 
Rijswijk (The Hague) Holland 
Cables: Numismatica-Rijswijk 

De nipor ...ni! 


Saluton al vi ĉiuj, karaj ENA-membroj kaj aliaj legantoj! 

Ni eke raportu kelkajn bonajn novaĵojn. Dank’ al adresaro de nia Elda Doerfler, triestanino, 
ENA-membro kaj fervora prezidanto de ELF-AREK, nia asocio nun, en aprilo 2016, jam 
havas du novajn membrojn (vidu ankaŭ “Retpoŝto”-n!). Ĉu bona novaĵo? Jes, evidente! Ĉu 
aliaj membroj dume ankaŭ provis persvadi samlandanojn aliĝi al ENA? Jes, sendube! Ĉu 
sukcese? Kial eble ne!? 

Asocio, ĉefe nova, kiu marŝetas surloke, ne kreskos. Tial ni jam ofte instigis niajn karajn 
membrojn mem varbi en la rondoj de geamikoj, geparencoj, gekonatoj. Ni faris eraron, ĉar ni 
ne klarigis kiel.... Tiel ni ne sukcesos! La adresaro de Elda montras ja la rektan vojon ... 

Do, nun nova, alia instigo, strategie senegala, espereble pli sukcesa. Kial ne sendi 
varbmesaĝon al via persona esperantista adresaro? Tial ENA publikigas sur la paĝo 30 de ĉi 
numero informilon-varbilon, kiun vi simple kopiu kaj sendu al la aro aŭ areto de esperantistoj, 
kies retadreson vi jam konas. Ni do petas fari unuan novan paŝon kaj deziras sukceson al vi 
ĉiuj. Anticipe ni kore dankas vin pro via ege necesa kunlaboro. 

Pri ĉi numero la enhavotabelo laŭkutime montras la vidindaĵojn kaj legindaĵojn. ĉi estas la 
unua, kiu pritraktas la historie duan provon de la iama esperantistaro krei eŭropan (eĉ 
mondan) valuton. Vi legos pri la historio de tiu pionira batalo, kaj vidos la konkretajn 
rezultojn en formo de moneroj kaj monbiletoj. 

ĉenerala artikolo pri la deveno, la origino de la monero estos vojaĝo retume en la historion. 

Novaj terminoj pliriĉigas la senĉese kreskantan liston, kies sesa parto atendas vian 
scivolemon. 

La aktuala fenomeno de bitmono (bitcoin) petas kromajn klarigojn, pri kiuj oni senpene trovas 
novaĵojn en naciaj gazetoj. 

Nia trimonata retpoŝto finfine pmvas, ke la legantaro de la ENA-revuo ne nur pasive legas kaj 
konstatas. 

Konkludo: ENA vivas kaj vivados per via entuziasmo!! 


Bert 


3 


MONEROJ & MEDALOJ 

La unuaj steloj (1959) 

A.l. 



Kvanto: 10.000 
Pezo:2 g 

Medalisto: A.A. Molenaar 
Valoro: 1 stelo 


Lando: Nederlando 
Metalo: bronzo 
Diametro: 20 mm 
Jaro: 1959 


Averso: 

Granda, kvinpinta stelo kun valorindiko 1 STELO kaj skribo: 

“UNIVERSALA LIGO” kun jarindiko 1959. 

Dekstre de la valorindiko: signo de la monfarejo, maldekstre signo de la estro de la monfarej 

Reverso: 


Blazonŝildo de Universala Ligo kaj skribo: 

“UNU MONDO - UNU LINGVO - UNU MONO” 



Fiŝo: signo de monfarejestro J.W.A. van Hengel 


Rimarko 2: 



Merkurbastono: signo de monfarejo 


Rimarko 3: 


Legu pli pri Universala Ligo en la rubriko “HISTORIAJASPEKTOJ” p.12 





A.2. 



Lando: Nederlando 
Metalo: latuno 
Diametro: 23,5 mm 
Jaro: 1959 


Kvanto: 10.000 
Pezo:4 g 

Medalisto: A.A. Molenaar 
Valoro: 5 steloj 


Averso: 

Granda, kvinpinta stelo kun valorindiko 5 STELOJ kaj skribo: 

“UNIVERSALA LIGO” kun jarindiko 1959. 

Dekstre de la valorindiko: signo de la monfarejo, maldekstre signo de la estro de la monfarejo. 

Reverso: 

Terglobo kun ĉirkaŭa skribo: 

“LA MONDO ESTAS UNU LANDO - LA HOMARO UNU POPOLO” 

Rimarko: 1 Rimarko 2: 


( 


Fiŝo: signo de monfarejestro J.W.A. van Hengel Merkurbastono: signo de monfarejo 

Rimarko 3: 

La valoroj de la stelomoneroj estis deponitaj en la Nutspaarbank en la urbo Hago 
(Nederlando). 

A.3. 



Lando: Nederlando 
Metalo: kupronikelo 
Diametro: 28 mm 
Jaro: 1959 

Averso: 


Kvanto: 10.000 
Pezo: 8,5 g 

Medalisto: A.A. Molenaar 
Valoro: 10 steloj 


Granda, kvinpinta stelo kun valorindiko 10 STELOJ kaj skribo: 

“UNIVERSALA LIGO” kun jarindiko 1959. 

Dekstre de la valorindiko: signo de la monfarejo, maldekstre: signo de la monfarejestro 

Reverso: 

Busto de Zamenhof, rigardante maldekstren kaj ĉirkaŭa skribo: 

“D-ro L.L.ZAMENHOF KREINTO DE ESPERANTO” 


Rimarko: 1 



Rimarko 2: 




Fiŝo: signo de monfarejestro J.W.A. van Hengel Merkurbastono: signo de monfarejo 

Rimarko 3: 

La monfarejo en Utrecht [utreĥt] 

B. Tipo A 1 - Esperanto-medaloj 


Hispana Kongreso 1991 



Lando: Hispanio 
Metalo: flava bronzo 
Diametro: 50 mm 
Jaro: 1991 


Kvanto: nekonata 
Pezo: 65 g 
Medalisto: nekonata 
Diko: 4 mm 


Averso: 

En cirklo la urba blazono de la kongresa urbo La Laguna kun devizo: 

“MICHAEL ARCANGEL - VENIIN ADJUTORIUM POPULO DEITHENERIFE ME 
FECIT” 

Ĉirkaŭe: “EXCMO. AYUNTAMIENTO DE LA LAGUNA - 
51 a HISPANA KONGRESO” 


Reverso: 

Busto de Zamenhof ĉirkaŭata de skribo: 

“LAZARO LUDOVIKO ZAMENHOF 15-12-1859-14-4-1917” 

Rimarko 1: 

La medalo estas memoriga numismatikaĵo pri la 51a Hispana Kongreso de Esperanto en la 
urbo La Laguna (Kanariaj Insuloj) 

Rimarko 2: 

Blazono de La Laguna 

Tipo A 1 - Esperanto-medaloj 


72-a Universala Kongreso en Varsovio 



Lando: Pollando 
Metalo: bronzo 
Diametro: 45 mm 
Jaro: 1987 


Kvanto: nekonata 
Pezo: 64 g 
Medalisto: nekonata 
Diko: 5 mm 


Averso: 

Diino de la venko Niko kun glavo, la urba simbolo de Varsovio kaj skribo: 
“72-a U.K.de ESPERANTO VARSOVIO 1987” 

Reverso: 

Busto de Zamenhof. Vizaĝo maldekstren kaj skribo: 

“100-jara JUBILEO” 

Rimarko: 

Urba statuo je la honoro de la herooj de la 
2a mondomilito. 

Tipo D - Esperantaj unuflankaj medaloj 


UK-medalo 1914Parizo 



Metalo: kupronikelo 
Diko: 2 mm 

Medalisto: nekonata 

oblikvaj flankoj 8 mm 
vertikalaj flankoj 16 mm 
supro 20 mm 


Lando: Francio Jaro: 1914 

Kvanto: nekonata Pezo: 8,75 g 

Mezuroj: bazo 31 mm 


Unuflanke: 


“Panoramo” de Parizo. En la dekstra, supra angulo: “MCMXIV” (1914). 
Sube maldekstre: stelo kun litero E. 

Tute sube: apartigita zono kun skribo: “10A KONGRESOPARIS”. 


Rimarko 1: 

1 

En la panorama bildo kelkaj famaj vidindaĵoj, kiel Eifel-turo, 
ponto tra la rivero Sejno kaj aliaj. 

. 

5 4 — 

^ DA r?K x UNIVERSAU KONGRESO», ESPERANTO - 
rAKIj 2-9 AUGUSTO 1914 l PALACO GAUMONT : - 

Rimarko 2: 


Pro la abrupta eksplodo de la la mondomilito, la lOa UK estis nuligita tuj post la oficiala 
malfermo. Tre leginda artikolo pri tiu ŝoka evento troviĝas en: Ziko Marcus Sikosek: “Sed 
homoj kun homoj / Universalaj Kongresoj de Esperanto 1905-2005” p. 58-60. 

ASPEKTOJ DE NUMISMATIKO 


La origino de la monero 


La unuaj moneroj en la historio estis faritaj en Malgrand-Azio, en la hodiaŭa Turkio, ĉirkaŭ la 
jaroj 600-560 (a.K.). 

Laŭforme ili estis etaj, ovalaj globetoj el elektrumo, natura alojo el oro kaj arĝento, tiam 
trovita i.a. en la rivero Puktolo, en kiu oni dum la antikveco trovis amasojn da elektrumaj 
skvametoj kaj buletoj. 

Tiuj malegalaj globetoj havis ĉiuj la saman valoron, do sufiĉis surloke sumigi ilin okaze de 
sukcesa negoco. La ŝtata sigelo (ekzemple taŭro aŭ virŝafo) garantiis la metalvaloron, la 
pezon kaj la titron de la metaloj. La koloroj estis malsamaj, depende de la titroj de oro kaj 
arĝento. 

Tiu tiam nova interŝanĝilo distingiĝis de la antaŭe uzataj pagiloj: globetoj, fragmentoj, brikoj 
aŭ ringoj el oro, kupro aŭ arĝento, sed kun malegala pezo, sen garantia sigelo, kiuj dum 
negocado ĉiam denove estis pesendaj. Dum jarmiloj ili tamen sukcese favoris la negocojn 
inter la popoloj de la Proksima Oriento. 

La unuaj monereldonoj estas parte atribueblaj al la reĝo de Lidio, Aliato (610-560 a.K.), la 
patro de la famega riĉulo Krezo. 

Sur la aversa flanko de tiuj unuaj moneroj troviĝis unu aŭ pliaj kvadrataj, kave gravuritaj 
sigeloj. La reverso ĝenerale montris reliefe stampitan simbolan bildon, kiu pli ofte montris 
beston: virkokon, virŝafon, virapron, virleonon aŭ virbovon. Eĉ insektojn! 

Sur la moneroj, la taŭro estis sendube unu el la pli disvastigataj simboloj en la antikveco. Ofte 
ĝi referencis al la dioj Dionizo aŭ Pozidono. Ĝi estis la favora simbolo por vivĝojo, forteco 
kaj fekundeco! 

Ni nepre rememoru pri la ora bovido en la Malnova Testamento, krome pri Zeŭso, kiu 
transformiĝis en blankan taŭron, por delogi la belegan Eŭropon, aŭ pri la famegaj taŭroj, kiuj 
kovris la Iŝtaran pordegon en Babilono, artaĵo el la sama epoko kiel la unuaj moneroj! Krom- 
krome ni ne forgesu, ke ankaŭ nuntempe la simbolo de financa sukceso estas la taŭro. 

Tial citinda estas la moderna esprimo “bull market” (taŭro-merkato), kiu signifas, ke la 
internacia merkato estas bonsana. Tamen, aktuale ni pli korekte diru: ESTIS bonsana ...! 


Fonto: “Encyclopedie van munten en bankbiljetten” (p.37), Samson Uitgeverij Alphen aan 
de Rijn, 1986 

HISTORIAJASPEKTOJ 


La steloj de Universala Ligo 


A Enkonduko 

La renaskiĝo de esperanta valuto estis la rezulto de tre fervora iniciato de Andreo Cseh 
[andreo ĉe], kiu fondis en 1942 Universalan Ligon en Hago (Nederlando), kunlaborante kun 
Internacia Esperanto-Instituto (I.E.I.)- Tiu evento okazis sekrete je la 14a de aprilo 1942 
(okaze de la 25a datreveno de la forpaso de L.L. Zamenhof, do dum la nazia okupado de 
Nederlando.) Esperanto estis proskribita de la hitleranoj, kaj tial esperantistoj estis 
persekutataj kaj kelkaj eĉ eliminitaj. 

Tiu asocio de mondfederaciistoj, kies “misio” estis unuigi la homaron en harmonio, uzante 
komunan lingvon, ege sukcese varbis en Nederlando kaj eksterlande dum la postmilitaj jaroj. 
Pli ol 15.000 pesonoj aliĝis en la fruaj jaroj de la unua jardeko, post la malvenko de la nazioj. 

Dum la unua intemacia kunveno, okazinta je la 16a de marto 1946 en Hago, estis decidite 
relanĉi komunan, internacie stabilan monunuon. Fakte, estis eksperimento por interpaciĝi kun 
tute alia internacia ekonomia sistemo, por pruvi al la mondo, ke konfliktoj kaŭzataj de 
ekonomiaj premoj povus esti nuligataj per tia revolucia valutsistemo. 

La valuta simbolo estis la kvinpinta stelo (kiun ne-esperantistoj tro ofte konfuzas kun la juda 
stelo!), kiu origine estis simbolo por la kvin kontinentoj. 

La valoro de la stelo-normo estis jene fiksita: 1 stelo = 100 pintoj = tiama prezo de unu 
kilogramo da pano, kiu kostis 0,25 centojn, do kvaronon de la tiama guldeno. 



Samtempe Andreo Cseh strebis krei intemacian monbileton kun subteno de la Nederlanda 
Banko AK (=Akcia Kompanio). Tio ne eblis, ĉar tiu banko havis monopolon en Nederlando. 
Solvo estis eldoni bileton kun la nomo “PREMIO-KUPONO”. 

La Ligo ekeldonis premio-kuponojn kun valorindiko en stelo(j) por intemacia uzo (pago de 
aktivecoj, broŝuroj, ktp.). Tiu pagilo estis vastege kaj abunde uzata en la movado ĝis la 80aj 

jaroj de la 20a jarcento! Universala Ligo do ne restis ĉe nura teoria mono, sed kreis realan 
pagilon en formo de kuponoj. 



UNIVERSALA LIGO 


PREMIO-KUPONO 


N-r° 

por la valoro de 


UNUSTELO 



UNIVERSALA LIGO 


PREMIO-KUPONO 


N-ro 0008 9 

por la valoro de 


UNUSTELO 


•luiiiiiiuiiiiiiuiiBiiiiiiiiiimiuiiiiiiiiiiiiiuuiiiiiĴiiiiiiiiiiiiiiitiiiiuiiiiiiuiiimiuiiiuuiiiini^ 

| Ĉi tiu premiokupono estas ak* | 

1 ceptata de la oficejoj de la Uni' | 
| versala Ligo kaj de la Internacia | 

1 Esperanto^Instifuto, en la valoro | 

j de L— Stelo, ĉe pagoj por brikoj, j 

| kotizoj, abonoj, libroj, kurskotizoj, | 
| enirkartoj k.t.pl . 1 

| Valida ĝis la fino de 1950* j 

^immHuiHiiiMiiifiHnmimiiumiiiiiiumiiiiiiiiiiiiiiiiiuiiuiiiuiiiiiiiiiiiiiiiiiiiuiuiuiiiiiu* 


•iiiiiniiiuiiiiiiiiiiiuiiuiiiiniiiiiiiiiiiiiimiiiimiiitiiiuiiuiiiiiimuiiiiiiiuiutiiniuiiuiiiiiins 
j Ci tiu prcmio-kupono estas ak- | 

| ceptata de la oficejoj de la UnL | 
| versala Ligo kaj de la Internacia | 

j Esperanto-Instituto, en la valoro | 

| dc L— Stelo, ĉe pagoj por brikoj, j 

j kotizoj, abonoj, libroj, kurskotizoj, | 
enirlcartoj k.t.p. j 

I Valida ĝis la fino de | 

•nnnHnnmniiifflmmimmimniiiimiiimmmmimnmimmiiniinf|i<Jigj^iiiiiimi* 


Premio- kuponoj estis eldonitaj nur en valoro de 1 stelo. UL intencis ankaŭ eldoni kuponojn 
de 5 kaj de 10 steloj, sed tio neniam okazis. 

La kuponoj havas la mezurojn 61 x 48 mm kaj validecon kronologie limigatan. La unuaj 
validis ĝis la fino de 1950. Poste la daŭro estis plilongigita per surstampo de aldonaj jaroj en 3 
diversaj koloroj: 

ĝis 1955: violeta 
ĝis 1965: violeta 
ĝis 1975: verda 
ĝis 1980: violeta 
ĝis 1985: ruĝa 

La kuponoj estis aĉeteblaj en la UL-oficejo kaj ĉe I.E.I. en Hago. Ili estis uzataj por pagi 
membrokotizojn, gazetabonojn, aĉeton de libroj kaj krome kiel premio por varbado de novaj 
membroj. 


Daŭrigota 

TERMINARO 


Alfabeta listo (6): 


titro: proporcio de la kvanto de multekosta metalo al la tuta pezo de la alojo 

elektrumo: natura aŭ artefarita alojo el oro kaj arĝento, dum la antikveco ekstraktata en 
Malgrand-Azio 

monfari: stampi monerojn; stampado de moneroj 

monfalsisto: tiu, kiu faras malpli valoran aŭ senvaloran monon, trompe imitantan la ŝtatan 
monerstampilo: ilo por stampi metalan aŭ paperan monon 


obolo: dum la greka kaj romia epokoj nomo de monero, origine arĝenta, poste bronza. Sur la 
bronzaj troviĝis la greka vorto “obolos ”. Tiu vorto devenas de la grekaj vortoj “obeliskos ” 
aŭ “obelos ”. La vorto signifis “rostostango ”. Origine rostostangoj (turnrostiloj) estis 
pagiloj, ĉefe en Sparto, Tebo kaj Bizanco. /Alia signifo: eta mondonaco, almozo. 


monerstampaj matricoj (supra/malsupra): gravurita metala peco aŭ muldilo, pere de kiu 
oni povas fabriki similajn pecojn per stampado (aŭ per fandado) 


randstampilo: stampilo por ornami la randon 


krudmonero: nestampita metaldisketo 


stampilstablo: stablo por subteni la stampadon 


papermono: monbiletoj 


luidoro: ora monero el la epoko de Ludoviko la 14a (Francujo, 18a jarcento) 

EL LA GAZETARO 


Eĉ fisko ekĉasas bitmonon! 


Ĉu vi remomoras la artikolon pri la tiel nomata bitmono en 
numero 4 de la la jarkolekto? Eble vi ankaŭ rememoras, ke 
la virtuala valuto en 2014 ŝajnis akceli sur la vojo al 
definitiva venko. Post tiu - mi diru - manio, eĉ troa bruo, kiu 
tiam atentigis la ĵumalistojn pri la fenomeno, hodiaŭ 
bitmono denove malaperetis inter la ombrojn de anonimeco. 

Tamen ne tute, ĉar ekz. en la eta Belgio jam pli ol 70 
vendejoj akceptas la virtualan pagilon. Krome, ĝi estas 
akceptata de diversaj kuracistoj kaj retejoj. Kelkaj butikoj eĉ 
donas rabatojn al tiuj, kiuj pagas per bitmono. En la 
nederlanda urbo Amhem eblas pagi tiel en pli ol 100 lokoj. Laŭ coinmarket-cap.com en 
januaro 2016 la bitmono-merkato valoris 5,5 miliardojn da eŭroj! 

Evidente, la fisko konsideras la imperion de reĝo bitmono kokino kun oraj ovoj, observinda 
kaj kontrolenda... 

Bitmono vere estas konsiderata kiel valida pagilo, ĉar la nombro de ordinaraj butikoj, kiel 
restoracioj, detalistoj kaj aŭtovendistoj senĉese kreskas. 

En oktobro 2015 Eŭropa Tribunalo decidis, ke 
bitmono-negocoj estas senŝarĝigataj je AVI 
(Aldonvalora Imposto). 

Lastatempe la novaĵoj pritraktas insidojn, kiel fraŭdo, 
montrompo kaj misuzo far krimuloj, por kiuj tia 
teknologio estas la ilo de iloj por blankigi neleĝajn 
enspezojn. 

En 2015 unuafoje pluraj bitmonoj estis konfiskitaj pro tribunala enketo. Tamen, dise estas 
profetata, ke la baza teknologio “blockchain” (blokĉeno) konkeros la futuron. Ĝi nuligos 
perantojn dum negocoj, ĉar la teknologio mem konservos la informojn. Koncerne financajn 
negocojn, bankoj estos tute superfluaj. Tiel ankaŭ notarioj koncerne vendon de domo...ktp. 




Fonto: belga gazeto “De Morgen”, 26 01 2016, p. 9. 

Bitmono por scivolemaj senspertuloj 


♦♦♦ Bitmono estas virtuala valuto, kiu ekzistas nur en ies komputilo aŭ smartfono. 

♦♦♦ Estas nur administrebla per virtuala monujo, kuplata al unika kodo, konsistanta el 36 
ciferoj kaj literoj. 

♦♦♦ Avantaĝoj estas i.a. la uzokomforto kaj la rapideco de pagmaniero. 

♦♦♦ Ekzistas nek centra estraro, nek banko, kiuj ion ajn kontrolas; financa kompensaĵo por 
bankoj por administri vian monon ne estas pagenda. 

♦♦♦ La valuto foje estas submetata al kurzofluktuadoj, depende de ofertado kaj mendado 
kaj de la aktuala emocio. Do, entute suspektinda investado! 

♦♦♦ Ekzemple en Belgio jam 70 entreprenoj akceptas bitmono kiel pagilon, kaj ekzistas eĉ 
ejoj, kie oni povas ŝanĝi bitmonon kontraŭ eŭroj. 

♦♦♦ Estas tri manieroj por akiri bitmonon. 

• Vi vendas varon aŭ servon kaj akceptas bitmonon kiel pagilon. 

• Vi aĉetas bitmonon tra reta monŝanĝejo aŭ aŭtomato. 

• Vi povas “minekspluati” (< Angle: “to mine”) bitmonon, se vi posedas 
fortegajn komputilon kaj programaron, kiuj povas solvi kompleksan, 
matematikan puzlon. 

♦♦♦ En la estonteco oni verŝajne devos redifini la terminon “numismatiko ”. 

♦♦♦ Se vi dum la legado iĝis entuziasma, tamen neforgesu: lafisko kaj la bankoj jamfebre 
serĉadas strategio(j)n por nuligi la novajn, financajn sendependecon kaj memstarecon 
de la modernaj korsaroj! 

Reagoj kaj konversacioj 


RETPOŜTO 

de vi por ni! 


Saluton kara Jozefo, 


30.01.2016 22:27 


Hodiaŭ mi jam sendis al vi la unuan de vi provlegitan kaj korektitan numeron de la tria 
jarkolekto 2016. 

Ni ege dankas vin pro via akurata kaj tre utila laboro por "Esperanta Numismatiko". Via helpo 
multe faciligas nian taskon, ĉar estas konate, ke verkistoj estas blindaj kiel talpoj koncerne la 
proprajn erarojn. 

Ni do definitive kaj volontege akceptas vin kiel kunlaboranton de nia teamo kaj kore deziras, 
ke vi daŭrigu vian kontribuon favore al nia juna fakgrupo. 

Volonte ni krome sendos al vi la unuajn jarkolektojn, sed sen peto korekti ilin, evidente. 

Ni dankas kaj salutas vin 
numismatike kaj samideane, 


Bert 


31.01.2016 7:02 

Dankon, kara Bert, pro la alsendo de la numeroj de via/nia revuo. Vi prave skribas, kaj mi el 
sperto scias, ke ni estas blindaj pri niaj propraj eraroj, mistajpoj. 


Via laboro estas vere tre utila por Esperanto, ĉar vi ellaboras tian faceton de nia kulturo, kiu 
estis ĝis nun malpli kultivata. Min, kiel vortariston aparte interesas via terminologia laboro. 


Do mi esperas, ke nia kunlaboro utilos por ni ambaŭ. 


Kun amikaj salutoj: Jozefo 


Kara Jozefo, 


01.02.2016 20:57 


Mi ĝojas ke vi estas vortaristo. 

Krom kompili iam (sed kiam?) katalogon pri numismatikaĵoj esperantaj, nia dua celo estas 
kompili numismatikan esperantan terminaron. Mi do ŝatus ricevi de vi kelkajn konsilojn, pro 
via sendube granda sperto. 

Amike, 


Bert 




17 



Koregan dankon pro la revuo! 
Amike via Elda 


30.01.2016 19:28 


01.02.2016 21:13 

Kara Elda, 

Tute ne dankinde! 

E1 via antaŭlasta letero mi lernis ke Achille Tellini povus esti la kreinto de la belega insigno 
kies foton vi sendis al mi. Mi trovis pri li informojn en Vikipedio, sed nenion pri la insigno. 
Kial vi opnias ke li povus esti la kreinto aŭ la farinto? 

Respondo tute ne urĝas! 

Mi anticipe dankas vin kaj sendas amikajn salutojn! 

Amike via, 

Bert 


04.02.2016 15:08 


Kara Bert, 

Verdire mi ne plu memoras kie mi trovis la informon: mi nur scias, ke ĝi estis en la itala 
lingvo kaj tion mi konservis en mia arkivo pri Achille Tellini. Mi havis rilatojn kun la 
pranepino de Tellini, sed post traserĉado, de ŝi mi ne ricevis tion. Tellini estis lerta grafikisto 
kaj produktis ekzemple plurajn eks-librisojn kaj en la jaro de tiu eldono li estis tre aktiva en 
tiu kampo. Se vi intencas iam tion aperigi, eble estus pli bone konfesi pri ne tute certa 
informo. 

Tamen, kiam estos tempo ĉe mi, mi daŭrigos la esploradon. 


Plej karajn salutojn Elda 

PS: gratulojn pro via lasta ENA-revuo, vere interesega, kun multe da detaloj, ĉefe teknikajn, 
kaj la terminaro. Vere mirindan laboron vi estas faranta. 

31.01.2016 3:35 


Kara, Dankon pro la interesa revuo. 

HORI Jasuo 

Kara japana samideano Jasuo, 

Tute ne dankinde! Mi esperas ke la legado placĉos al vi. 
Amike, 

Bert 

☆☆☆☆☆☆☆☆☆☆ 


01.02.2016 20:59 


31.01.2016 20:36 


saluton! 

aliĝo estas senpaga. 
ĉu demisio estas pagenda? 

elkore 

Mireille Grosjean 

31.01.2016 23:28 

Bonan vesperon, sinjorino Grosjean! 

De la komenco estis nia celo, ne havi estraron, por ke ni ne perdu tempon pro paperachoj kaj 
neutila laborado koncerne financojn. Do, nia fakgrupo ne povas bankroti! 

Do, neniu devas nek por iu kotizo nek por la revuo pagi ion, char ni ne havas kostojn kaj ne 
bezonas monon. 

Kiu alighas, estas kaj estos membro, ricevos la revuon kaj SE EBLE foje kunlaboros per 
sendo de informoj, fotoj de medaloj ktp, sed nur volontule, ne devige. 

La membreco estas do dumviva, sed simpla mesagho sufichas por ne plu resti membro kaj ne 
plu ricevi la perretan revuon. Ne kredeble? Tamen! Ne kutime? Jes, evidente, sed nur en 
mondo kiu pensadas nur pri profito! 

Ne timu, ni celas nur esti pioniroj kiuj dissendas informojn pri tro neglektita kaj 
neglektata aspekto de nia kora lingvo kaj movado : NUMISMATIKO. Demisio estas kaj 
restos tute SENPAGA! 

Kun amikaj kaj numismatikaj salutoj, 

BERTBOON 

01.02.2016 10:53 


Estimata s-ro Boon, 

kore ni dankas al vi pro la alsendo de la revuo de la Esperanto-Numismatika Asocio! 

Korajn salutojn, 

Bernhard Tuider 

01.02.2016 20:50 


Estimata s-ro Tuider, 

Ne dankinde. Mi esperas ke ghi plaĉos al la legontoj! 
Tutkore, 


Bert Boon 


☆☆☆☆☆☆☆☆☆☆ 


31.01.2016 17:39 


Estimata samidean(in)o, 

Pro la ĝis tiam kompleta manko de tia projekto en la historio de Esperanto, estis fondita en 
2013 la probable unua fakgrupo “Esperanto-Numismatika Asocio”( ENA) kun revuo 
“Esperanta Numismatiko”. 

La instiga kialo estis la konstato, ke en Esperantujo la propra trezoro de moneroj kaj medaloj 
estas apenaŭ konata, eĉ ne en la vasta rondo de kolektantoj. Kaj tiuj kiuj scias, ke vere 
ekzistas tiaj belaĵoj, supozas, ke ili estas kvante kaj kvalite tute malgravaj. Tial, unu el la ĉefaj 
celoj de la nova fakgrupo estas montri al la esperantistoj kaj al la cetera mondo ke esperantaj 
numismatikaĵoj estas kolektindaj kaj nepre pristudendaj artefaktoj 

La membro-kvanto de ENA kreskis dum nur du jaroj ĝis 44 individuaj membroj kaj 15 
esperantaj bibliotekoj k. muzeoj, dise en la mondo. 

Agrable estas sendube, ke la asocio ne havas estraron, do ankaŭ ne kasiston! 

Tial oni rajtas SENPAGE aliĝi ( sufiĉas respondi: “Mi konsentas aliĝi”) kaj krome la 
PERRETA revuo ankaŭ estas tute SENPAGA! Kaj tio neniam ŝanĝos! 

Post aliĝo, oni tuj ricevos perrete ĉiujn jam aperintajn 8 (ok!) kaj sekve ĉiujn aperontajn 
numerojn.(4 n-roj jare) 

Nian anoncon vi trovos ankaŭ en Jarlibro 2015 sur p. 68. Se vi deziras pliajn informojn, ne 
hezitu kontakti nin tiel: bert.boon@skynet.be! 

Aldone vi nun ricevas la novan numeron (jarkolekto 3, n-ro 1) kiel provnumeron. 

Kun numismatikaj kaj samideanaj salutoj. 


Bert Boon 

Iniciatoro de ENA, ĉefredaktoro de “Esperanta Numismatiko” 


20 


02.02.2016 23:38 


Mi konsentas aliĝi! 


03.02.2016 17:16 


Estimata samideano Roger Prieto, 


Kun ĝojo ni bonvenigas vin kiel novan, 45an individuan membron de ENA. 

Aldone vi ricevos la ok numerojn de la du jam aperintaj jarkolektoj. Ni deziras , ke la legado 
kaj la ilustraĵoj estu agrablaj kaj interesaj por vi. 

Ni ankaŭ invitas vin fojefoje aktive reagi per demandoj, petoj, rimarkoj, se eble kontribuaĵoj 
ktp. 

Ĉar vi estas la unua membro el via regiono, estus tre interesa por nia revuo scii, ĉu ekzistas/is 
ĉe vi (en asocioj, kluboj ktp.) medaloj, moneroj aŭ aliaj numismatikaĵoj esperantaj. 

La mesaĝo de Xavier Alcalde estas ne tre klara por ni (“Mi peras”). Ĉu ankaŭ li volas ricevi la 
revuon kaj membriĝi? 


Kun numismatikaj kaj samideanaj salutoj, 
Bert Boon 
Iniciatoro de ENA 


04.02.2016 17:38 


Kara samideano, 

Dankon pro akcepti min. Mi estas el Barcelono sed jam de antaŭ ok jaroj loĝas en Oporto, 
norde de Portugalio. 

La mesaĝo de Xavi Alcade dirante "mi peras" estis resendo de informoj pri la asocio al la listo 
de katalunaj esperantistoj. 

Amike, 

Roger 

03.02.2016 16:30 


Saluton Bert, 

En via lasta ENA-revuo estas foto de rumana poŝtkarto kun la alvoko de Zauner. 

Ĝin mi jam aperigis en “Bulletin Europeen” de aŭg.-sept. 1999 kun franca traduko de la 
teksto. 

Ĉu vi povus sendi al mi kopion de tiu poŝtkarto ĉu en Word ĉu en Windows? 
Antaŭdankon ! 


Kore, 

Germain 

03.02.2016 17:24 


Kara Germain, 

Kompreneble! Mi aldonas kopion de tiu karto. 

Ĉu vi jam vidis foton aŭ portreton de Zauner? Mi ne trovis ĝin por nia revuo. 

Kun amikaj salutoj, 

Bert 

03.02.2016 21:16 


Dankegon Bert! 
Kore, 

Germain 




05.02.2016 00:04 


Estimataj Geestraranoj de la Loka Kongresa Komitato, karaj samideanoj, 


Dum la UK en Lille mi havis la honoron kaj la ĝojon ĉeesti dum la prezentado de via lando 
kiel kandidato por organizi la 102an Universalan Kongreson en Seulo. Mi gratulas vin, kiuj 
prave denove havos la okazon montri kiel vi sukcesos aranĝi la plej gravan esperantan 
eventon de la jaro 2017. 

Niaj amikoj filatelistoj kaj ties fervora, laborema prezidantino S-rino Elda Doerfler prave jam 
ĝojas pro la certa eldono en Nitro (2016) kaj en Seulo de diversaj filatelaĵoj, kiel poŝtmarkoj 
kaj glumarkoj. 

Antaŭ 2013 neniu petis al la tiamaj LKK-j ne forgesi la numismatojn kaj eldoni ankaŭ 
memorigan medalon. Sed poste la situacio ŝanĝiĝis. 

En 2012 ni prenis la iniciativon fondi (verŝajne por la unua fojo en la historio de nia Movado) 
fakgrupon pri esperanta numismatiko. La nova fakrupo (vidu ankaŭ la Jarlibrojn 2013, 2014 

kaj 2015), Esperanto-Numismatika Asocio (ENA), havas propran senpagan revuon 
(“Esperanta Numismatiko”) kiun ĝi dissendas nuntempe al 45 individuaj membroj kaj al 15 
diversaj esperantistaj asocioj, bibliotekoj kaj muzeoj en la vasta mondo. 

En la nomo de tiu rapide kreskanta membraro kaj ĉiuj venontaj membroj ni petas vin 
konsideri la peton kaj la eblecon eldoni esperantan medalon, ekzemle parte kun esperanta, 
parte kun korea surteksto. Tiel vi alparolus pli grandan publikon, eĉ koreanojn kaj (aliajn) ne- 
esperantistojn! 

Vi ne timu pri ebla (mal)sukceso de la vendado, se la medalo estas sufĉe bela. Ekzemple, kial 
ne je unu flanko famega monumento aŭ konstruaĵo en via ĉefurbo, aliflanke busto de nia 
Zamenhof? 

Krome, ĝi estu pagebla ankaŭ por la “maldikaj” monujoj. Garantio certe estos mendig la 
medalon al interesiĝontoj kaj pagigi ilin anticipe al speciala konto. Por la UK mem vi povos 
decidi pri la kroma eldonkvanto laŭ la sukceso de la perreta vendo. Retaj adresoj tutmondaj 
por propagandi certe ne mankos, ĉu? 

Kredu min, multajn jarojn poste la medalo restos la plej brila elpendaĵo de la 102a Universala 
Kongreso! 

Private, mi povas jam aldoni ke mi mem mendos minimume 3 ekzemplerojn kaj kaj ke mi 
propagandos en esperantistaj rondoj en Belgio kaj anoncos la eventon en diversaj revuoj, 
unuavice en la revuo de ENA, en kiu krome aperos granda artikolo kaj fotoj pri la UK 2017 
kaj pri la medalo mem. 

Altestime kaj samideane, 

Bert Boon 

Iniciatoro de ENA 

Ĉefredaktoro de “Esperanta Numismatiko” 


05.02.2016 03:52 


Estimata Bert Boon, 

Kun danko mi ricevis vian leteron. 

LKK por Seula UK serioze konsideros vian konsilon kaj rekomendon. 

Jen mi aldonas retadreson de LKK-ano pri filatelaĵo por Seula UK. 

Lia nomo estas s-ro Kang Hongu kaj lia retadreso estas ’kanguruo999@ gmail.com ’. 
Mi esperas, ke vi havos kontakton kun li. 

Kun koraj salutoj, Sincere via, LEE Jungkee 

06.02.2016 20:53 


Mi konsentas aliĝi. 
Didier Loison 


06.02.2016 22:51 


Estimata samideano Didier Loison, 

Kun ĝojo ni bonvenigas vin kiel novan, 46an individuan membron de ENA. 

Aldone vi ricevos la ok numerojn de la du jam aperintaj jarkolektoj. Ni deziras , ke la legado 
kaj la ilustraĵoj estu agrablaj kaj interesaj por vi. 

Ni ankaŭ invitas vin fojefoje aktive reagi per demandoj, petoj, rimarkoj, se eble kontribuaĵoj 
ktp. 

Ĉar vi estas la unua membro el via regiono, estus tre interesa por nia revuo scii, ĉu ekzistas/is 
ĉe vi (en asocioj, kluboj ktp.) medaloj, moneroj aŭ aliaj numismatikaĵoj esperantaj. 

Kun numismatikaj kaj samideanaj salutoj, 

Bert Boon 

Iniciatoro de ENA 




07.02.2016 19:50 


Kara Bert, 

ĵus mi elprenis el mia retkesto la unuan ĉi-jaran numeron de via/nia numismatika bulteno, kaj 
ĝi rememorigis min, ke mi ŝuldas al vi mian respondon rilate al eventuala nitroa UK-medalo. 
Cetere, dankon, ke vi aperigis en ĝi vian leteron al Petro Balaz, kaj mi vidis, ke reago de Elda 
Doerfler estis bonveniga! 

Mi parolis kun Petro, sed bedaŭrinde, kun ne kontentiga rezulto. Oni ja esploris eldonon de la 
medalo, sed estus necese komenci agi jam multe pli frue, krome ankaŭ la financan flankon de 
la afero oni ne povas neglekti. 

Tial mi rekomendas al vi jam nun instigi labori pri la UK-medalo la organizantojn de la 
venontjara kongreso - eble ili estos pli sukcesaj! 

Se intertempe Petro mem respondis al vi, pardonu duoblaĵon... 

Amike, korsalutante vin kaj ankaŭ vian ĉarman edzinon Vivi 
Fejfi 

Kara amiko Stanislaw, 


01.02.2016 20:48 


Mi esperas, ke vi fartas bone kaj ke la nova numero de "Esperanto Numismatiko" plaĉas al vi. 

La kialo de mia letero estas helpopeto. Okaze de XX JAROJ DE ESPERANTO EN 
BIELSKO-B(iala) aperis maldika, bronza bareliefo sur malgranda blanka kartono. 

Se vi povus kontakti esperantist(in)on de BB, ĉu vi povus demandi kelkajn informojn pri la 
eldonkvanto de la objekto kaj la nomon de la medalisto? La mezurojn mi scias, char mi 
posedas ekzempleron. 

La celo estas aperigi la foton kaj la informojn en la ENA-revuo. 

Denove dankante vin anticipe, mi kore salutas vin. 

Amike, 

Bert Boon 


Kara amiko Bert! 


06.03.2016 23:24 


Finfine mi post kelkaj semajnoj (eĉ monatoj) ricevis la respondon el Bielsko - Biala lige kun 
memoraĵo ligita kun ilia festo 
okaze de XX jaroj de ilia funkciado. 

Aranĝo okazis en kultur-domo "Wlokniarz" (teksisto) la 13 de marto 1978 jaro kun 
partopreno de urbaj instancoj. 

Tiun karton (memoraĵon) projektis kaj eldonis kolego de unu el klubaninoj (Teodozja Lach). 
Ŝi mem estis oficiro (oficirino) 

de Fajrobrigado en Bielsko-Biala. Ŝi bedaŭrinde mortis jam antaŭ multaj jaroj. 

Laŭ la informoj de aktuala prezidantino de esperanta grupo oni preparis 50 aux 60 tiuj kartoj 
(memoraĵoj). 

Nenion plu miaj gekolegoj povas aldoni post preskaŭ 40 jaroj. 

Des pli ankaŭ mi nenion povas aldoni. Pardonu. 

Se vi bezonas originalon mi povas ĝin sendi al vi. Mi havas. 

Dankon pro la sendita numero de nia revuo. 

Amike - Stanislavo Mandrak 


Saluton kara Stanislavo! 


07.03.2016 14:42 


Mi ege ĝojas pri viaj mesaĝo kaj informoj. Nun mi povos akurate priskribi la numismatikaĵon 
el Bielsko-B. Post 40 jaroj malfacilas al iu ajn rememori detalojn, evidente. Tamen la de vi 
menciitaj informoj multe taŭgas. Dankon! 

Mi krome estas kontenta, ke la revuo plaĉis al vi. Viaj eventualaj rimarkoj aŭ proponoj ĉiam 
estos bonvenaj. Vi ja scias, ke mi ŝatas reciprokan kunlaboron, se eble. 

Ĉar vi proponas sendi al mi originalon, mi petas sendi unun al mi. Tamen ne urĝas! Mi 
anticipe denove dankas vin! 

Ĉiam je via servo reciproke, mi tutkore salutas vin. 

Amike, 

Bert 

ANONCOJ 

& 

EVENTOJ 



Dum la movada foiro ELF-AREK denove havos propran budon. Elda Doerfler invitas ĉiujn 
filatelistojn kaj aliajn scivolemulojn partopreni en la filatela UK-kunveno. Ŝi atendos ĉiujn ĉe 
la kongreseja kunvensalono, kiel skribite en la kongresa libro. 

Eksterkongreseje oni muntos propagandekspozicion, kaj tiuloke oni povos ricevi unuatagan 
koverton kun stampo kaj ankaŭ la poŝtmarkon emisiitan okaze de la UK. 

La ekspozicio estos de la 25a de julio 2016 ĝis la 29a de julio 2016. 


Dum la ekspozicio funkcios ankaŭ speciala okaz-stampilo. La esperantistoj kiuj volas 
partopreni, bonvole aiportu siajn eksponaĵojn ĉe la alveno la 23 an de julio en la 
akceptejo. 


Filatele kaj samideane, 
Elda Doerfler 

Esperantomuzeo en Vieno skanas publikaĵojn pri la unuaj 

Universalaj Kongresoj 


Estimataj, 


mi ŝatus informi vin, ke la Kolekto por Planlingvoj kaj la Esperantomuzeo de la Aŭstria Nacia 
Biblioteko nuntempe skanas grandan parton de la publikaĵoj pri la unuaj 31 Universalaj 
Kongresoj de Esperanto. La publikaĵoj pri la unuaj 15 Universalaj Kongresoj jam estas 
legeblaj en la interreto, dum la venontaj semajnoj ni iom post iom enretigos pluajn skanaĵojn. 


Universalaj Kongresoj 1905-1939 

http://www.onb.ac.at/sammlungen/plansprachen/23525.htm 

Skanitaj libroj 

http://www.onb.ac.at/sammlungen/plansprachen/fruehdrucke.htm 

Skanitaj periodaĵoj 

http://www.onb.ac.at/sammlungen/plansprachen/19056.htm 

Korajn salutojn, 

Bernhard Tuider 

Bitoteko 


Se vi hazarde aŭ akcidente forviŝis kompletan numeron de “Esperanta Numismatiko”, vi 
tutsimple serĉu en Google por retrovi la kompletajn jarkolektojn de nia revuo. 

Agu tiel: 


Google 

Skribu en Google: bitoteko.esperanto.es:8080/jspui/handle/11013/7 
Klaku: Bitoteko - Federacion Espanola de Esperanto 

Vi ricevos: 

Jen la bitoteko de Hispana Esperanto-Federacio 

Gazetoteko • Hemeroteca Ĉefpaĝo de la sekcio 

Iru suben kaj trovu: 

Pli suben al: 

Organo de Esperanto Numismatika Asocio 


Ana Manero 

Biblioteko Juan Regulo Perez 
www.esperanto.es/biblioteko 

biblioteko @ esperanto.es 

Ni tutkore dankas Ana Manero-n pro ŝia iniciativo. 

☆☆☆☆☆☆☆☆☆☆ 

Radio- kaj televid-elsendoj 




ESPERANTO RADIO 
KAJ TELEVIDO 


http://novajhoj .weebly.com 

Estimata samidean(in)o, 


Pro la ĝis tiam kompleta manko de tia projekto en la historio de Esperanto, estis fondita en 
2013 la probable unua fakgrupo “Esperanto-Numismatika Asocio”( ENA) kun revuo 
“Esperanta Numismatiko”. 

La instiga kialo estis la konstato, ke en Esperantujo la propra trezoro de moneroj kaj medaloj 
estas apenaŭ konata, eĉ ne en la vasta rondo de kolektantoj. Kaj tiuj kiuj scias, ke vere 
ekzistas tiaj belaĵoj, supozas, ke ili estas kvante kaj kvalite tute malgravaj. Tial, unu el la ĉefaj 
celoj de la nova fakgrupo estas montri al la esperantistoj kaj al la cetera mondo ke esperantaj 
numismatikaĵoj estas kolektindaj kaj nepre pristudendaj artefaktoj 

La membro-kvanto de ENA kreskis dum nur du jaroj ĝis 46 individuaj membroj kaj 15 
esperantaj bibliotekoj k. muzeoj, dise en la mondo. 

Agrable estas sendube, ke la asocio ne havas estraron, do ankaŭ ne kasiston! 

Tial oni rajtas SENPAGE aliĝi ( sufiĉas respondi: “Mi konsentas aliĝi”) kaj krome la 
PERRETA revuo ankaŭ estas tute SENPAGA! Kaj tio neniam ŝanĝos! 

Post aliĝo, oni tuj ricevos perrete ĉiujn jam aperintajn kaj sekve ĉiujn aperontajn numerojn. 
(4 n-rojn jare) 

Nian anoncon vi trovos ankaŭ en Jarlibro 2015 sur p. 68. Se vi deziras pliajn informojn, ne 
hezitu kontakti nin tiel: bert.boon @ skynet.be ! 

Vi rajtas unue peti provnumeron! 

Kun numismatikaj kaj samideanaj salutoj, 

Bert Boon 

Iniciatoro de ENA, ĉefredaktoro de “Esperanta Numismatiko” 

